**DEPUNEREA CERERII PRIVIND OBȚINEREA LICENȚEI**

Utilizând SIA GEAP, solicitanții sunt scutiţi de necesitatea de a vizita sediul AMDM responsabil pentru eliberarea licenței, și vor putea să prezinte cererea în formă electronică și, de asemenea, să anexeze toate documentele necesare în format electronic.

Pentru a solicita acte permisive, solicitantul trebuie să urmeze următorii pași:

I. Accesarea portalului serviciilor guvernamentale www.servicii.gov.md sau portalul actelor permisive [www.actpermisiv.gov.md](http://www.actpermisiv.gov.md);

 II. Autentificarea în SIA GEAP prin intermediul MPass, utilizând modalităţile de autentificare puse la dispoziţie de Mpass;

III. Parcurgerea listei de acte permisive și selectarea serviciului şi actului permisiv necesar;

IV. Completarea formularului electronic al cererii cu informațiile necesare (formularul va conține, de asemenea, lista de documente care urmează să fie anexate la cerere prin ataşare. În cazul depunerii cererii pentru prelungirea actului permisiv, solicitantul va selecta opțiunea de prelungire a actului permisiv în formularul cererii și va indica informația despre actul permisiv pentru care solicită prelungirea);

V. Anexarea documentelor necesare;

VI. Semnarea electronică și depunerea cererii pentru examinare autorității publice responsabile; SIA GEAP va genera un număr unic al cererii, care va servi drept identificator unic pe parcursul întregului flux de solicitare și de eliberare a actului permisiv (AMDM va primi notificarea prin e-mail şi prin SIA GEAP cu privire la cererea nouă intrată în sistem); VII. Achitarea taxei pentru obținerea actului permisiv prin intermediul Serviciului Guvernamental de Plăţi Electronice (MPay) sau prin transfer bancar;

VIII. După efectuarea plății, solicitantul v-a remite prin sistem SIA GEAP, confirmarea de plată.

IX. Solicitantul v-a fi înștiințat privind statutul dosarului, accesînd “Cabinetul meu” cu posibilitatea descărcării licenței pentru activitate farmaceutică.

**În caz de neclarități cu privire la procesul de depunere a cererii prin intermediul platformei SIA GEAP, puteți accesa Ghidul solicitantului https://actpermisiv.gov.md/#/help**

După recepţionarea cererii, dacă se constată că aceasta este incompletă, Agenţia Medicamentelor şi Dispozitivelor Medicale are dreptul de a suspenda curgerea termenului stabilit de lege pentru eliberarea/prelungirea/reperfectarea licenţei, fiind obligată să notifice imediat solicitantul despre suspendare, să informeze despre cerinţele prevăzute de lege care nu sînt îndeplinite şi să indice expres ce trebuie să prezinte şi/sau să efectueze solicitantul pentru ca cererea să poată fi procesată.

Suspendarea termenului încetează din ziua în care solicitantul a efectuat acţiunile stabilite de lege şi/sau a prezentat informaţia necesară pentru ca Agenţia Medicamentului şi Dispozitivelor Medicale să poată procesa cererea în cauză.

Cererea pentru eliberarea sau prelungirea licenţei nu se înregistrează în cazul în care cererea nu conţine informaţia necesară pentru identificarea solicitantului.